
Ministru kabineta noteikumi Nr. 528
Rīgā 2025. gada 2. septembrī (prot. Nr. 34 1. §)
Grozījumi Ministru kabineta 2009. gada 4. augusta noteikumos Nr. 866 "Stratēģiskas nozīmes preču kontroles komitejas nolikums"
Izdoti saskaņā ar Stratēģiskas nozīmes preču aprites likuma 12.panta otro daļu
· Izdarīt Ministru kabineta 2009. gada 4. augusta noteikumos Nr. 866 "Stratēģiskas nozīmes preču kontroles komitejas nolikums" (Latvijas Vēstnesis, 2009, 126. nr.; 2018, 133., 162. nr.; 2021, 237. nr.; 2023, 177. nr.) šādus grozījumus:
· 1. Izteikt 4. punktu šādā redakcijā:
· "4. Komitejas priekšsēdētājs ir Ārlietu ministrijas valsts sekretārs. Komitejas priekšsēdētājs ieceļ no komitejas locekļu vidus komitejas priekšsēdētāja pirmo vietnieku, komitejas priekšsēdētāja otro vietnieku, komitejas sekretāru un komitejas sekretāra vietnieku."
· 2. Izteikt 12. punktu šādā redakcijā:
· "12. Paraksta tiesības ir komitejas priekšsēdētājam, viņa pirmajam un otrajam vietniekam, kā arī komitejas sekretāram un komitejas sekretāra vietniekam. Komitejas priekšsēdētāja vietnieku, komitejas sekretāra un komitejas sekretāra vietnieka paraksta tiesību apjomu komitejas priekšsēdētājs nosaka ar atsevišķu pilnvarojumu."
· 3. Papildināt ar 16.1 punktu šādā redakcijā:
· "16.1 Komitejas sekretāra vietnieks veic komitejas sekretāra pienākumus komitejas sekretāra prombūtnes laikā."

